陆载
参考资料

1 2 3  《元和姓纂·卷十·13》：后周大司马陆通，云玩后。晋侍中万戴，为刘义真长史，从宋武帝人关，没赫连，生侨。侨生政，即通也。通生长义、让。让，隋光禄少卿；生善宋，驾部郎中、德州刺史。通弟逞，周太子少保、中都元都公
↑  《元和姓纂四校记·卷十·13》：A【岑校】晋侍中万戴 罗校云：“案‘万戴’，周书陆通传作‘载’”。余按子山集一三步陆逞碑：“曾祖载，为宋王司马，留镇关中，赫连之乱，因即仕魏。”又陆让碑：“六世祖载，既没赫连，因即事魏。”均只称载。寻源五谓载、戴古通用也。又新表，惠晓之祖曰万载，临海太守、秘书监、侍中。时代、官历相当，即同人也。
↑  《南齐书·卷四十六·列传第二十七》：陆慧晓，字叔明，吴郡吴人也。祖万载，侍中。父子真，元嘉中为海陵太守。
1 2  《南史·卷四十八·列传第三十八》：陆慧晓，字叔明，吴郡吴人，晋太尉玩之玄孙也。自玩至慧晓祖万载，世为侍中，皆有名行。慧晓伯父仲元，又为侍中，时人方之金、张二族。父子真，仕宋为海陵太守。
1 2 3 4 5 6 7  《新唐书·卷七十三·表第十三·宰相世系三》：扬州别驾续中子逢，汉尚书右仆射、乐安侯。五子：涉、表、琼、昊、招，号乐安枝。表生汉海盐县令穰，字子仁。生恢，晋谏议大夫。恢生永兴县令弘，号谏议枝。扬州别驾续 少子褒，字叔明。褒第三子纡，字叔盘，吴城门校尉。五子：党、愔、飒、赟、骏。骏字季才，九江都尉、太学博士。二子：逊、瑁。瑁字子璋，选曹尚书。六子：滂、喜、颖、英、伟、 颜。颖第三子海隅县令濯，生汉公。汉公生冽。冽生晋本郡从事元之，隐居鱼圻，号鱼圻枝。生英，字季子，长沙太守、高平相、员外散骑常侍。六子：术、举、晔、玩、粹、瓘。玩字士瑶，侍中、司空，赠太尉、兴平康伯。六子：谧、儒、侧、纳、乂、始，号太尉枝。始字祖兴 ，五兵尚书、侍中。二子：俶、万载。万载，临海太守、秘书监、侍中。四子：道玩、叔元、 群、子真。子真字同宗，宋东阳太守。四子：惠晓、惠恭、惠彻、惠远。惠彻字监，齐司徒府左曹掾。三子：观、闲、引。闲字遐业，扬州别驾。四子：厥、绛、完、襄。
1 2  《文苑英华·卷九百·周太子太保步陆逞神道碑》：公讳逞，字季明，本姓陆，吴郡人也。君子至止，既绍虞宾；凤凰于飞，实兴齐国。南越使者，解汉帝之衣；西陵将军，覆吴王之盖。曾祖载，为宋王司马，留镇关中，赫连之乱，仗剑魏室。黄河参陵，或亡追路；乌江舣船，更无归迹。今为河南洛阳人也。高祖冠军将军、营州刺史。吴人有降附者，悉领为别军。自是官师拥铎，更为吴、越之兵；君子习流，别有楼船之阵。父政，骠骑大将军、仪同三司、恒州刺史、中都献公。太祖扶危济倾，经纶夷阻，报君之耻，远袭平原。以高平霸业所基，委命留事。关中馈食，非直荥阳之师；河内供军，岂但淇园之竹。

　　公秉照晋之灵，降明神之德。猛虎振槛，七年不惊；羝羊触藩，九龄能对。诸兄以公先君爱子，称之曰仁，推而袭封。虽复季末大成之心守节（疑有阙误）既遭熏穴，翻从压纽。太祖初封函谷，始合诸侯，以公词令，参谋机密，故得戎政克宣，师言无漏。赐姓步陆孤氏。委鹿辂而论都，入鸿门而舞剑，方之吹律，绰有余荣。出身羽林监、轻车将军，除尚书右丞。官联会计，务殷平准，水衡贯朽，常平粟红。授使持节、车骑大将军、仪同三司，增邑千户，寻迁驾部中大夫，领兵部中大夫，领蕃部。东京鼎食，先加邓骘之勋；西晋官人，多用山涛之启。岂若五王登朝，必司宾主之礼；六龙御辔，取定鸾和之节。御正以官触父名，不拜。会稽有王会之名，其子不为太守；博陵有王沈之封，其儿不为刺史。迁骠骑大将军、开府，入掌纳言，治司宗伯，又为军司马。职居常伯，勤问于南宫；位管王言，连官于北斗。岂止郊天祀地，龙门嶰谷之声；赞鼓颁旗，白露凉风之月。暗夜有人饷罗数十匹，公闭门不受。行人干触，具以闻奏。朝野称之。太尉扬震，直推故吏之金；凉州张奂，高揖羌人之马。清畏人知，我无惭德。齐国通和封人受使。以公有出境之才，见命张旃之礼。既珠盘歃血，定楚国之连名；弓首登坛，反齐人之侵地。是谓使乎，固称光国。三辅公侯，五陵钟鼎，铜街柳市，尘起风飞。乃授京兆尹，增邑通前一千六百户，余官如故。上林兵息，兰池盗静。不学五阳，平生铸金之术；未同张敞，终日章台之游。家僮暮行还，得遗钱于道，并白絁十匹。公访得其主，即以还之。见金于路，指以示人；得钱于道，留持挂树。方之今日，异代同风。俄迁司会，治小司马。重总六军，再操八柄，考绩入于岁成，论功书之年表。寻授都督宜州诸军事、宜州刺史。露冕观风，停车待雨。百城解印，惮朱穆之威；千里相迎，受王基之德。曾未期月，被敕追还。眷眷吏民，不无河内之请；依依故老，实念黎阳之别。少阳养德，前星守器，尊让齿，必俟贤能。乃授太子太保。方之刘寔，道高于大邦；譬以山涛，荣深于小辇。本有消渴之疾。常饵金石自理，旧疾微增，奄捐馆舍。茂陵之下留封禅之书；校尉之营，惟余服食之器。呜呼哀哉！春秋四十有七，建德二年五月十一日也。天子以大臣之丧，躬辍听讼；东朝以师傅之尊，亲临攒祭。诏赠某官，谥某公，礼也。以今三年正月十日葬于京兆之高阳原。

　　夫人郁久闾，西遇王姬，爱敬肃恭，言容令淑，有闻箴爨，无废纮綖，爰在盛年，先从大夜。今节妇开坟，松柏已拱；季孙成寝，丘陵始同。况复图画贤妃，方在甘泉之室；瘗埋才子，即用高阳之原。

　　公仪表外明，风神内照，器量深沈，阶基不测，事君惟忠，事亲惟孝，言为世范，行为士则，留连坟索，怊怅文词。霜府录于尚书，天官总于司会，出入匡赞，常带数职，身具六龟，腰恒四绶。陈平密谋，既非天子所见；荀彧上策，又非诸侯所闻。其为郡也，惟取赤土封书；其为州也，唯以青盐换杰。留家则千树无资，遗子则一经而已。嫡子操，至性过礼，纯孝不遗。坟前之树，染泪者先枯；庭际之禽，闻悲者则下。铭曰：

　　山连日观，水枕滇机。富春沙起，开阳柱飞。大夫屈节，将军振威。南越受吏，西陵解围。昔我烈祖，垂翅秦中。白马无路，乌江不通。笛吟乡里，琴哀土风。营州恒州，拥讫世载。壮节旃衿，人雄关塞。直河穿赵，平云临代。生谓立功，没为留爱。降兹岳渎，诞此贞明。祥符云气，庆合星精。宫帷定策，殿柱书名。忠泉暗漏，孝笋寒生。世属殷周，时逢楚汉。天下三分，鸿沟一半。以我明略，来参匡赞。日乃再中，天成两旦。递参三事，历副六卿。天师光宅，地载谟明。春官定礼，夏官治兵。谶言默识，温树无名。谦恭周密，言行无乖。忠公兕殪，阴德蛇埋。军国纷总，部领填阶。马不入厩，金不入怀。具瞻惟德，高山惟仰。甲观初登，龙楼初上。东国桓荣，西京疏广。年龄俄顷，风电相推。铭旌两没，池柳双回。茕茕胤子，御疚衔哀。身彰野火，心惧天雷。日月其除，荣终哀始。马归司隶，书还太史。历对天星，坟连地市。山势接飞，松形盖起。德音无绝，平原忽矣。
↑  《全唐文·卷九百九十二·（阙十六字）文州总管光禄卿（阙二字）公陆使君碑》：（阙十八字）黄而哲德（阙二字）胙土，联周邵而启封，功盖天地，焕乎油素。洎齐宣分邑，是曰“陆侯”。避地（阙五十字）江（阙十三字）仕九载六（阙二字）职平（阙二字）之利在于“二陆”，晋世以为美谈。传之（阙一字）策六世祖载（阙一字）功典午人伦领袖。宋（阙十三字）长史（阙一字）镇（阙二字）既没赫连因即事魏，累加册命，位（阙一字）三台，一心百君，股肱攸属。家居京兆，名贯泾阳。（阙一字）宦四（阙一字）年馀六百。曾祖（阙一字）魏冠军将军营州刺史，行（阙二字）物（阙二字）威边求（阙一字）有寄，得人斯在。祖政，周骠骑大将军、仪同三司、恒、泾二州刺史，（阙一字）都献公。幼遭不造，居贫致养，孝泉之感，达（阙一字）幽明。虽累叶掩（阙二字）不忘其本，俯拾青紫，家风无坠。（阙一字）锺仪楚奏，庄舄越吟。事止其人，未闻世载。以今况古，（阙一字）有惭焉！父通，（阙一字）八柱（阙一字）左光禄大夫侍中、大司马、大司寇、大司徒、秦襄陕三州总管绥德定公，器宇宏亮，神（阙一字）俊杰，（阙一字）理所寄，总握兵戎。使君即定公之第五子也，幼挺岐嶷之姿，早标令问之誉，机神颖敏，识（阙一字）宏深。以保定五年释褐左侍上（阙一字）从班例也。爰始弱冠，时人以宿望（阙一字）之。能（阙十六字）天爵斯（阙七字）御（阙一字）少纳言（阙一字）侍帷幄，献替之道有闻；升降丹墀，（阙二字）之（阙一字）斯（阙一字）佥议惟允，嘉声载穆。（阙三字）古信（阙一字）股肱（阙一字）年以从周武皇帝平晋阳之功，又迁使持节仪同大将军、安泽县开国侯邑八百户，（阙二字）一驷（阙三字）百匹，执干戈以定（阙一字）乱，警屯卫而肃钩陈。位列三槐，爵隆茅土；禄兼万石，名冠八龙。将相（阙二字）荣名（阙一字）袭。宣政元年诏（阙二字）阳（阙一字）特进，封安泽县开国公，增邑二百户，名高五等，位（阙一字）千邑，宏才懋实，荣显一时。昔（阙一字）臣之在会稽，事（阙三十六字）大纳言鼎实方（阙一字）寄于盐梅（阙一字）言（阙一字）无爽（阙八字）望有（阙二字）隋革命禅代伊始，（阙二字）万类任切共（阙一字）绥边之寄，非公莫可。乃下诏曰：“开府仪同三司大纳言陆让，器（阙三字）识（阙六字）久（阙一字）实攸归，宜加荣命，用申优擢。（阙一字）广州诸军事广州刺史，散官如故。”七年又迁文州诸军事文州总管，褰帷导德，政肃刑清，（阙一字）以秋（阙二字）以夏（阙一字）十三年又以显州之地，风俗未淳，川洞阻深，雄豪为梗，乃以公为显州诸军事显州刺史。公下车布政，（阙一字）服其（阙一字）字彼萌黎，抑兹（阙一字）御，导之以德，齐之以刑，易俗移风，政成期月，声驰百里，化周万物。大业五年，诏（阙一字）光禄卿封（阙一字）惟公器量宏（阙十三字）入侍帷，既曰腹心；出宰名藩，实宣王化。故能为政以成德，立德以济时。厥志不回，其仪匪忒，汪汪焉澄（阙一字）不能（阙一字）其志，肃肃焉风霜不能改其节，喜愠不形于色，在贵不以凌人，容止可观，行为世则。所谓珠生合浦，玉产蓝田，（阙二字）琳（阙一字）家承馀庆者矣！不幸（阙一字）疾，春秋六十有二，以大业六年正月（阙一字）日薨于河南郡雒阳县之私第，即以其年二月还京，权瘗于长安县之高陵原。夫人陇西李氏，（阙二字）魏公□之（阙一字）大将军赵郡公晏之女也。齐眉为礼，相待如宾，闺门雍穆，人（阙一字）益敬。《书》曰：“刑于寡妻，至于兄弟，以御于家邦。”在公之谓矣。隋之云（阙五字）因（阙一字）（阙一字）未（阙二字）厝以大唐贞观十七年岁次癸卯十（阙一字）月丁未（阙二字）六日壬寅（阙一字）葬于雍州三（阙一字）悬（阙二字）原。礼也。第（阙一字）子（阙三字）政县令（阙一字）幼（阙一字）荼蓼，毁瘠过礼。趋庭之训，（阙一字）世无期，反哺之心，终天（阙六字）宅兆斯安，式纪芳猷，乃为铭曰： 　　舜（阙一字）于喾，妫育于姜。本枝派别，百世其昌。（阙五字）相名扬。允文允武，为龙为光。（阙三字）跃。（阙三字）秦。（阙三字）属（阙二字）其人。（阙一字）沈，（阙一字）乱，（阙一字）事莫（阙一字）徒闻（阙三字）为魏臣。（阙二字）安（阙一字）禀德高门。爵隆位显，名扬（阙一字）尊。仁（阙五字）斯敦。（阙九字）德教（阙一字）降灵川岳。智（阙二字）齿才（阙一字）幼学。继此庶（阙一字）挺兹先觉。赵璧（阙二字）隋珠在握。为（阙八字）宏献替，乃肃钩陈。趋奏丹陛，使繁紫宸。伟矣令德，猗欤（阙一字）人。三方（阙二字）九（阙三字）运筹（阙一字）庙，树功王室。气烈秋霜，（阙二字）冬日。懋德懋官，且文且质。（阙二字）周德，有隋革命。知人则哲，（阙三十六字）雍穆自如。（阙十字）家风，驰景回轩。逝川（阙三字）此（阙二字）言归（阙八字）化（阙五字）炎凉（阙五字）子。（阙一字）茕孤（阙二字）兆有隆。（阙十字）寒隰。芳猷使远，音徽永（阙一字）
↑  《周书·卷三十二·列传第二十四》：陆通，字仲明，吴郡人也。曾祖载，从宋武帝平关中，军还，留载随其子义真镇长安，遂没赫连氏。魏太武平赫连氏，载仕魏任中山郡守。
↑  《北史·卷六十九·列传第五十七》：陆通，字仲明，吴郡人也。曾祖载，从宋武帝平关中，军还，留载随其子义真镇长安，遂没赫连氏。魏太武平赫连氏，载仕魏，位中山郡守。
↑  《汉魏南北朝墓志汇编·大周譙國夫人墓誌銘》：大周柱國譙國公夫人故步六孤氏墓誌銘」夫人諱須蜜多，本姓陸，吳郡吳人也。大夫出境，百越來庭；丞相勒兵，三江」席卷。高祖載，為劉義真長史，留鎮關中。既沒赫連，因即仕魏。臨終誡其子」孫曰：樂操土風，不忘本也。言念爾祖，無違此心。祖政，驃騎大將軍儀同三」司恒州刺史。父通，柱國大將軍大司馬文安郡公。匡贊經綸，參謀\挹讓，名」高廣武，功重長平。夫人七德含章，四星連曜。敬愛天情，言容禮則。九日登」高，乍銘秋菊；三元告始，或頌春書。年十有四，聘于譙國。友其琴瑟，逾恭節」義之心；伐其條牧，實秉憂懃之德。鄴地登高之錦\，自濯江波；平陽採桑之」津，躬勞蠶月。天和元年冊拜譙國夫人。東武亭之妻，既稱有秩；南城侯之」婦，還聞受封。柱國殿下以若華分照，增城峻上，楊旌僰道，問政邛都。白狼」之溪，途艱黃馬之阪；荔支之山，地險蒲陶之國。夫人別離親戚，關河重阻。」夷哥一曲，未足消憂；猿鳴三聲，沾衣無已。是以天厲之疾，遂成沉痼。玉瀝」難開，金膏實遠。建德元年歲次壬辰七月辛丑朔九日己酉薨於成都，春」秋廿有一。即以其年十一月十一日歸葬長安之北原。詔贈譙國夫人，」禮也。夫人奉上盡忠，事親竭孝，進賢有序，逮下有恩。及乎將掩玄泉，言從」深夜，內外姻族，俱深節女之悲；三五小星，實有中閨之戀。殿下傷神秋月，」掩淚長松。周季直之留書，更深冥漠；潘安仁之詞藻，徒增哀怨。豈言西河」女子，獨見銀臺；東海婦人，先逢金灶。太夫人早亡，夫人咸盥之禮，不及如」事。至於追葬之日，步從輴途，泥行卌餘里，哭泣哀毀，感動親賓。桂陽之賢」妻，空驚里火；成都之孝婦，猶掩江泉。嗚呼孝哉。銘曰：」艾陵及旆，椒山止戈，金精據嶺，昌閣凌波。西遊卿相，東裂山河，華亭冠蓋，」穀水弦哥。震維徙族，燕垂從宦，塞入飛狐，關連鳴雁。策預登阜，功參臨間，」寶鼎留銘，雕戈餘贊。膺圖淑令，秉禮言歸，魚軒憑軾，澤雉文衣。珠為桂鏡，」石有支機，行雲細起，迴雪輕飛。北降帝子，南麾蜀守，若水既開，靈山已」鏤。月□猿啼，江神牛鬥，皇機北轉，日轡\西迴，陽泉伏氣，陰律沉灰。鶴辭吳」市，鳳佚秦臺。神光離合，燈影徘徊。雙流及葬，百兩迴旌，少女離位，夫人去」城。帷堂野設，帳奠郊行，山川奇事，風月無情。搖落丘隴，荒涼封域，樹樹秋」聲，山山寒色。草短逾平，松長轉直，節墳方固，貞陵永植。
↑  《辩正论·卷第四》：魏太子中庶子御史中丞陆载 载本吴人。为宋咸阳王义真行军大都督史。后没赫连。因即仕魏。有才调善谈谑。为魏朝贵公所见称重。而性爱虚静。常以佛法为意。每读众经赞扬玄旨。末年精到经字放光。口诵法华。时感舍利。
↑  高淑君, , 《西北大学学报（哲学社会科学版）》 (6期), 2013年, (6期): 26–30 []
↑  《文苑英華》卷842·江總《梁故度支尚書陸君誄》